b'\n_START_ARTICLE_\nChristina Krause\n_START_PARAGRAPH_\nMaria Christina Krause (s. 8. elokuuta 1963) on suomalainen psykologi ja tutkija, joka toimi kognitiotieteen professorina Helsingin yliopistossa._NEWLINE_Krause kirjoitti ylioppilaaksi Turun Katedralskolanista ja opiskeli sitten psykologiaa \xc3\x85bo Akademissa. H\xc3\xa4n suoritti maisterin tutkinnon 1992, lisensiaatin tutkinnon 1995 ja v\xc3\xa4itteli tohtoriksi 1997. Vuodesta 1998 h\xc3\xa4n on toiminut kokeellisen neuropsykologian dosenttina Turun yliopistossa ja vuodesta 2001 kokeellisen neurotieteen dosenttina \xc3\x85bo Akademissa. Vuonna 2002 h\xc3\xa4net nimitettiin Helsingin yliopiston kognitiotieteen professoriksi._NEWLINE_Krausen eniten siteerattuja artikkeleita on vuonna 2008 julkaistu tutkimus \xe2\x80\x9cEffects of Electromagnetic Fiels Emitted by Cellular Phones on the EEG During an Auditory Memory Task\xe2\x80\x9d (Bioelectromagnetics, 25, [1], 33\xe2\x80\x9340, January 2004)._NEWLINE_Nuoruudessaan Christina Krause soitti rumpuja ja oli l\xc3\xa4pi 1980-luvun mukana Beat-yhtyeess\xc3\xa4, joka tuli toiseksi vuoden 1981 Syksyn s\xc3\xa4veless\xc3\xa4 ja edusti Suomea vuoden 1990 Eurovision laulukilpailussa kappaleella \xe2\x80\x9dFri?\xe2\x80\x9d. Ty\xc3\xb6skennelless\xc3\xa4\xc3\xa4n musiikkiterapeuttina h\xc3\xa4n kiinnostui psykologiasta.'